יוגי דב (דמות)

יוגי דב (באנגלית: Yogi Bear) היא דמות מונפשת של דב אנתרופומורפי שנוצרה במקור על ידי ויליאם האנה וג'וזף ברברה במסגרת חברת ההפקות שלהם האנה-ברברה הפקות. לאורך השנים הדמות כיכבה במספר רב של חוברות קומיקס, תוכניות טלוויזיה מונפשות וסרטים מונפשים.

בגרסה העברית של סדרת האנימציה "יוגי דב", אשר שודרה במקור בישראל בשנות ה-90, יוני חן דיבב את קולו של יוגי דב.

 אישיות 
יוגי דב הוא דוב אנתרופומורפי חביב ואופטימי אשר אוהב לדבר. יוגי נוהג להתגאות כל העת בכך שהוא אינטליגנטי יותר מהדוב הממוצע. הוא מנסה כל העת לגנוב סלי פיקניק ממבקרים שונים בפארק ג'ליסטון. לעיתים רבות הוא מסתמך על שנינותו והצד היצירתי שבו על מנת להצליח בכך. חברו הטוב בו-בו דב הוא זהיר יותר והוא מנסה כל העת להרחיק את יוגי מצרות. שומר היערות בפארק ג'ליסטון ריינג'ר סמית' מנסה כל העת לסכל את ניסיונותיו של יוגי לגנוב אוכל מהמבקרים בפארק.

 רקע 
הופעת הבכורה של הדמות הייתה בשנת 1958 כדמות משנה בסדרה המונפשת "האקלברי האונד", ובעקבות הפופולריות ההולכת וגוברת של הדמות בשנת 1961 יוגי קיבל סדרת ספין-אוף משלו.

בשל הפופולריות הרבה לה זכתה הדמות לאורך השנים היא הפכה לאחת מדמויות הדגל של חברת האנה-ברברה.

 שם הדמות 
שם הדמות (יוגי בר) מיוחס לעיתים רבות לשחקן הבייסבול המצטיין בתקופה בה עלתה הסדרה, יוגי ברה.

בעקבות הפופולריות של הדמות ברה הגיש תביעה נגד חברת האנה-ברברה בטענה שהם השתמשו בשם ללא רשות. לבסוף ברה ביטל את התביעה. היוצרים הכחישו שהדמות מבוססת על השחקן, אך מקובל ששם הדמות מבוססת על השחקן לפחות באופן חלקי.

 הופעות במדיה 
 בטלוויזיה 
#שם הסדרהתקופת השידור המקוריתערוץ בו הסדרה שודרה במקורמספר הפרקיםעונות1The Huckleberry Hound Show1958–1960סינדיקציה35 פרקים22The Yogi Bear Show1961–196233 פרקים3Yogi Bear & Friends1967–196896 פרקים4Yogi's Gang1973–1975ABC15 פרקים15Yogi's Space Race1978–1979NBC13 פרקים6Galaxy Goof-Ups7Yogi's Treasure Hunt1985–1988סינדיקציה27 פרקים38The New Yogi Bear Show1988–198945 פרקים19Yo Yogi!1991NBC13 פרקים10Jellystone!2021–הווהHBO Max57 פרקים3

הופעות נוספות בטלוויזיה לאורך השנים:
 Yogi's Ark Lark – תוכנית ספיישל בת שעה ששודרה במקור בשנת 1972,
 Laff-A-Lympics – סדרה ששודרה במקור ברשת ABC בשנת 1977.
 Yogi Bear's All Star Comedy Christmas Caper – ספיישל טלוויזיוני אשר שודר במקור בשנת 1982.
 Wake, Rattle, and Roll – סדרה ששודרה במקור בשנת 1990.
 Yogi the Easter Bear – סדרה ששודרה לראשונה בשנת 1994.
 Arabian Nights – סדרה ששודר לראשונה בערוץ TBS בשנת 1994.

 סרטים 
 Hey There, It's Yogi Bear! – סרט משנת 1964.
 Yogi's First Christmas – סרט טלוויזיה אשר שודרה במקור בשנת 1980.
 הבריחה הגדולה של יוגי – סרט טלוויזיה ששודר במקור בשנת 1987.
 יוגי דב וטיסת הקסמים – סרט טלוויזיה ששודר במקור בשנת 1987.
 הטוב, הרע, והאקלברי האונד – סרט טלוויזיה ששודר במקור בשנת 1988.
 יוגי ופלישת דובי החלל – סרט טלוויזיה ששודר במקור בשנת 1988.
 A Day in the Life of Ranger Smith ו-Bo Boo Runs Wild – שני סרטים קצרים שבויימו על ידי ג'ון קריפלוסי.
 יוגי הדוב – סרט לייב אקשן עם הנפשה ממוחשבת אשר יצא במקור לאקרנים בדצמבר 2010. בסרט מככבים דן אקרויד בתפקיד יוגי, ג'סטין טימברלייק בתפקיד בובו ואנה פריס בתפקיד כתבת שטח שהגיעה לפארק ג'ליסטון לצלם סרט תיעודי.

 קומיקס 

 משחקי וידאו 
 1983 – Yogi's Frustration (Intellivision)
 1987 – Yogi Bear (למחשב האישי)
 1990 – Yogi Bear & Friends in The Greed Monster (Commodore 64)
 1990 – Yogi Bear's Math Adventures (DOS)
 1990 – Yogi's Great Escape (computer)
 1991 – Yo Yogi Bear (Tiger handheld)
 1992 – Yogi's Big Clean Up (מחשבי אמיגה)
 1994 – Adventures of Yogi Bear/Yogi Bear's Cartoon Capers (יצא לסופר נינטנדו ומגה דרייב)
 1994 – Yogi Bear's Gold Rush (גיימבוי)
 2000 – Yogi Bear: Great Balloon Blast (Game Boy Color)
 2010 – Yogi Bear: The Video Game (יצא ל-Wii ול-Nintendo DS)

 קישורים חיצוניים 

הערות שוליים

קטגוריה:דובים בדיוניים
קטגוריה:האנה-ברברה
קטגוריה:יוגי דב